

**Туйебаева Анар Кенесбековна,**

«Шілікті орта мектебі» КММ,

«Айгөлек» шағын орталығының тәрбиешісі

Шығыс Қазақстан облысы,

Зайсан ауданы, Шілікті ауылы,

**Құстарды аялайық**

**Топ: ІІ Кіші топ**

**Білім беру саласы:** Әлеумет

**Бөлімі:** Қоршаған ортамен таныстыру

**Мақсаты:** Балаларға құстар туралы айтып білімдерін жетілдіру. Құстарға қамқорлықпен қарауға баулу. Сурет бойынша әңгімелей отырып тілдік қорын жетілдіру, ойлау, есте сақтау қабілетін дамыту, адамгершілікке тәрбиелеу.

**Қолданылатын көрнекі құралдар:** Құстардың суреті

|  |  |  |
| --- | --- | --- |
| **Оқу іс-әрекет кезеңдері** | **Тәрбиешінің іс-әрекеті** | **Балалардың іс-әрекеті** |
| **Мотивациялық-**  **қозғаушылық** | Балалармен амандасу.  Психологиялық ахуал орнату.  - Балалар, көңіл-күйлерін қалай?  - Сендер көңілді болғанда не істейсіңдер?  -Ренжігенде ше?  -Таңғалғанда ше?  -Қуанғанда ше?  -Ал, балалар, бір-біріміздің қолдарымыздан ұстап жылы лебіздерімізді білдірейік  **Шаттық шеңберін құру.**  Жарқын, жарқын үніміз.  Болашақтың күніміз.  Балалық шақ үйінің  Жайнап тұрған гүліміз. | -Жақсы  -Қол шапалақтаймыз  (қолдарын шапалақтау)  -Қабақ түйеміз  -Таңырқаған кейіп көрсетеміз.  -Күлеміз.  Шаттық шеңберіне тұрады. |
| **Ұйымдастырушылық-**  **ізденістік** | Тәрбиешінің балалармен диалогы.  - Қазір жылдың қай мезгілі ?  - Күз мезгілінің ерекшеліктері қандай екен?  -Құстар қалай бөлінеді?  Дұрыс, құстар үй құстары және дала құстары болып бөлінеді. Дала құстары қыстап қалатын және жыл құстары болып бөлінеді. Жыл құстарына қарлығаш, аққу, тырна, тоқылдақ, көкек, бұлбұл, жатады. Ал қыстап қалатын құстарға торғай, сауысқан, қарға, көгершін жатады. Құстар табиғатқа, қоршаған ортаға өте қажет. Олар ағаштың жайқалып өсуіне, түрлі жәндіктерден тазаруына көмектеседі. Құстарға сол себепті қамқорлық көрсетіп, ұя жасап, жем беруіміз керек. Сондай-ақ құстар арқылы көптеген болжауларды білуге болады.  Құс төмен ұшса жаңбыр жауады.  Жоғары ұшса күн жылынады.  Сауысқан шиқылдаса хабар естиміз.  - Балалар, осы құстар туралы өлеңдерімізді айтайықшы  **Жұмбақ жасыру**  Шарлап келіп даланы,  Үйіме үйін салады. (қарлығаш)  **Сергіту сәті**  Қатар, қатар тұрайық,  Құстарға біз ұқсайық.  Қанатымызды кең жайып,  Ұшып-ұшып алайық.  **Ойын «Балапандар»**  Балапандардың қолында геометриялық пішіндер бар. Солардан құстарға үй құрастыру керек.  -Балалар, қандай пішіндерді көріп тұрсыңдар? | -Күз  -Күн суытады, жапырақтар сарғайып түсе бастайды, құстар жылы жаққа ұшып кетеді.  Үй құстары, дала құстары  1-бала  Торғай, торғай,торғайсың,  Жақын келіп қонғайсың.  Жем шашайын тойып ал.  Сонда аязға тоңбайсың.  2-бала  Ала қанат сауысқан  Құртты көрсе жабысқан.  Бір томардан томарға.  Секең-секең ауысқан.  Балалар жұмбақты шешеді.  Қимылмен көрсетеді.  Геометриялық пішіндерден үй құрастырады.  дөңгелек, үшбұрыш,  төртбұрыш |
| **Рефлексиялық-**  **түзетушілік** | Сұрақ-жауап әдісі арқылы оқу іс-әрекетін қорытындылау.  -Сонымен балалар, біз нелермен таныстық?  -Қандай құстармен?  Балаларды мадақтап, ұйымдастырылған оқу іс-әрекетін аяқтау. | Құстармен  Дала құстарымен |

**Күтілетін нәтиже:**

**Орындайды:** құстар туралы мәліметтерді мұқият тыңдап, олардың тіршілігі туралы тапсырмаларды;

**Түсінеді:** құстардың адамға тигізер пайдасын және оларға қамқор болу керектігін;

**Қолданады:** геометриялық пішіндерден құрастыруды.